האיטים אמריקאים

האיטים אמריקאים הם תושבי האיטי, שמוצאם אמריקאי, והם כוללים צאצאים של שחורים חופשיים מארצות הברית שהיגרו להאיטי בתחילת המאה ה-19, כמו גם מהגרים וגולים מסיבות אחרות. בזמן רעידת האדמה בהאיטי בשנת 2010 חיו בהאיטי כ-45,000 אמריקאים.

היסטוריה 
בין מלחמת העצמאות של ארצות הברית למלחמת האזרחים האמריקנית, שחורים חופשיים רבים היגרו להאיטי, אך רק בשנת 1824, בתמיכת נשיא האיטי, ז'אן פייר בויאר, אושר מהלך זה בחוק, והממשל בהאיטי אף מימן את עלות ההגירה והבריחה. בקיץ 1824 החלו להגיע אלפי שחורים להאיטי, וזרם זה נמשך עד 1826, אז מדינת האיטי כבר לא מימנה את ההגירה.

במהלך הדיקטטורה של פרנסואה דובליה, אנשי עסקים אמריקאים רבים הגיעו להאיטי עם משפחותיהם כדי להפעיל את המפעלים שהוקמו שם.

ראו גם
 ג'ין ביל וילדה

הערות שוליים